Irene Crespin

Irene Crespin (Kew, Melbourne, 1896ko azaroaren 12a - Canberra, 1980ko urtarrilaren 2a) australiar geologo eta paleontologoa izan zen. Ireneren geologiarekiko interesak Frederick Chapmanengana eraman zuen, Victoriako Museo Nazionaleko paleontologoa zena. Irene bere laguntzaile bihurtu zen eta geroago Barne Departamentuko paleontologo kargua hartu zuen, non emakumea zelako, bere soldataren, ekipamenduaren eta bulegoko espazioaren erdia jasotzen zuen. Crespinek bere ikerketa Australiako fosilak aztertu eta kokatuz hasi zuen.

 Bizitza 
Irene Crespin Australian jaio zen, Kew auzoan, Melbournen. Crespin guraso viktoriarren alaba zen, bere aita Godwin George Crespin enkante-saltzailea zen eta bere ama Eliza Jane. Hasieran, Crespinek musikari izatea amesten zuen, baina Mansfield Nekazaritza Goi Eskolan ikasi ondoren, geologo izateko inspirazioa aurkitu zuen.

1919an Melbourneko Unibertsitatean lortu zuen Arteetako lizentziatura, eta bertan ikasi zuen irakasle izateko.  Frederick Chapmanen eraginpean erori zen. Haren laguntzaile bihurtu zen 1927ko abenduan. Hortik aurrera, Chapmani lagundu zion inguruan petrolio  eta mineralak bilatzen.

 Ibilbidea 
1936ko urtarrilaren 1ean, Chapmanen ordezkoa izan zen Barne Departamentuko paleontologo gisa. Ohore handia izan zen Chapmanen lanarekin jarraitzea, baina zoritxarrez, Crespinek ez zuen soldata handirik jaso: Frederick Chapmanen soldataren erdia zuen, eta lanean jarraitu behar izan zuen tresna eskasekin eta lan-giro desegokiarekin. Geologia ikasketekin jarraitzeko gogo biziak bultzatuta, Crespin Canberrara joan zen Commonwealth-eko aholkulari geologiko Walter George Woolnough-ekin harremanetan jartzeko. 

Bere ibilbide profesionalean zehar, laurogeita hamar artikulu inguru argitaratu zituen egile bakar gisa —foraminiferoei buruzko lan aipagarriak barne—, eta hogei baino gehiago beste zientzialari batzuekin lankidetzan. 1939an, Crespin Javara eta Sumatrara (Indonesia) joan zen, gobernuaren zerbitzuan eta industrian zeuden mikropalaenontologoekin hitz egiteko, Indo-Pazifikoko eskualdean korrelazio tertziarioarekin zeuden arazoei buruz. Crespin 1951n AEBetara gonbidatu zuten Amerikako Petrolio Geologoen Elkarteari hitz egiteko eta hiru hilabeteko bira batean parte hartzeko; lehen aldia zen australiar bati talde horri hitz egiteko eskatzen zitzaiola. Jakinarazi zutenez, gobernuaren barruan eskaintza hau onartzearen aurkako oposizio gogorra zegoen. Estatu Batuetako geologoek bero hartu zuten.

1953an sute bat piztu zen Canberrako Baliabide Mineralen Bulegoaren bulegoetan, eta Crespinen liburu eta lan asko suntsitu ziren. 1961ean, Crespinek erretiroa hartu behar izan zuen 65 urte zituela.

Crespin Canberran hil zen, 1980ko urtarrilaren 2an. 1975ean, Australiako mikropaleontologiaren arloan egindako lanaren historiaren zati bat jaso zuen Ramblings of a Micropalaeontologist liburuan.

 Australiako Foraminiferoen lanak 

 The Sorrento Bore, Morington Peninsula, With a Description of New or Little Known Fossils. (1928) - Irene Crespin & Chapman, F.
 Rare Foraminifera From Deep Borings in the Victorian Tertiaries- Victoriella, Gen. Nov., Cycloclypeus Communis Martin, and Lepidocylina Burneensis Provale. (1930) - Irene Crespin & Chapman, F
 Rare Foraminifera From Deep Borings in the Victorian Tertiaries; Part II. (1930) - Irene Crespin & Chapman, F.
 Rare Foraminifera From Deep Borings; Part III. (1932) - Irene Crespin & Chapman, F.
 Arenaceous Forminfera From the Permian Rocks of New South Wales. (1940) - Irene Crespin & W. J. Parr
 The Genus Cycloclypeus in Victoria. (1941) - Irene Crespin
 The Genus Lepidocyclina in Victoria. (1934) - Irene Crespin
 Some Lower Cretaceous Forminfera From Bores in the Great Artesian Basin, Northern New South Wales. (1944) - Irene Crespin
 Some Permian Foraminifera From Victoria, Australia. (1945) - Irene Crespin
 Some Tertiary Foraminifera From Victoria, Australia. (1950) - Irene Crespin
 Two New Species of Lepidocyclina From Cape Range, North Western Australia. (1952) - Irene Crespin
 Lower Cretaceous Foraminifera From the Great Artesian Basin, Australia. (1953) - Irene Crespin

 Sariak eta aintzatespenak 
 Crespinek Arte Lizentziatura (BA) jaso zuen 1919an Melbourneko Unibertsitatean.
 1953an Elisabet II.a Erreginaren Koroazio Domina jaso zuen.
 1956an Gales Berriko Errege Elkartearen Clarke Domina jaso zuen.
 Gales Berriko Errege Elkarteak Clarke Domina eman zion 1957an.
 1960an Zientzietako Doktoregoa (DSc) jaso zuen Melbourneko Unibertsitatean.
 1962an  Commonwealtheko Ofizialen Elkarte Profesionalaren Meritu Saria jaso zuen.
 1969an Britainiar Inperioko Ordenako Ofizialaren (OBE) saria jaso zuen.
 1973an  karrera-kargua jaso zuen: Zientziaren Aurrerapenerako Australiako eta Zeelanda Berriko Elkarteko ohorezko kidea.
 Canberrako Banks auzoko kale bati Crespin Place izena jarri diote haren omenez.
 Irene Crespin Paleontologia Saria Australiako Unibertsitate Nazionaleko Zientzia Fakultateak ematen du paleontologiako graduaurreko bikaintasunagatik.
 Canberrako Geoscience Australiak Ireneren omenez izendatu du gela bat. Irene Crespin Berrikuntza Laborategia 2019ko irailaren 24an ireki zen, bere familiako kideak bertan zirela.

 Erreferentziak 

 Bibliografia 

  Bartlett, Margaret E. (1993).  Australian Dictionary of Biography Volumen 13, ed. Crespin, Irene (1896 - 1980)] (en inglés). Consultado el 5 de abril de 2016. 

Kategoria:Britainiar Inperioko Ordenaren ofizialak
Kategoria:1980ko heriotzak
Kategoria:1896ko jaiotzak
Kategoria:Emakume geologoak
Kategoria:Paleontologoak
Kategoria:Emakume ikertzaileak
Kategoria:Emakume zientzialariak